ട്രെയിനില് മാധ്യമപ്രവര്ത്തകയ്ക്കും ഭര്ത്താവിനും നേരെ അക്രമം രണ്ട് യുവാക്കള് പിടിയില് Latest ട്രെയിനില് വച്ച് ദൃശ്യമാധ്യമ പ്രവര്ത്തകയ്ക്കും റെയില്വേ ഉദ്യോഗസ്ഥനായ ഭര്ത്താവിനും നേരെ അക്രമം. മാധ്യമപ്രവര്ത്തകയെ അപമാനിച്ച രണ്ട് യുവാക്കളെ പൊലീസ് അറസ്റ്റ് ചെയ്തു. കോഴിക്കോട് പുതിയറ സ്വദേശി കെ അജല് 23, കോഴിക്കോട് ചേവായൂര് സ്വദേശി 23 അതുല് എന്നിവരെയാണ് കൊല്ലം റെയില്വേ പൊലീസ് പിടികൂടിയത്. ചൊവ്വാഴ്ച വൈകുന്നേരം തിരുവനന്തപുരത്ത് നിന്ന് പുറപ്പെട്ട മലബാര് എക്സ്പ്രസിലാണ് സംഭാവമുണ്ടായത്. ട്രെയിന് ചിറയിന്കീഴ് ഭാഗത്ത് എത്തിയപ്പോഴാണ് മാധ്യമപ്രവര്ത്തകയോട് യുവാക്കള് അപമര്യാദയായി പെരുമാറിയത്. ഇത് ചോദ്യം ചെയ്ത യുവതിയെ ഇവര് കൈയേറ്റം ചെയ്യാന് ശ്രമിക്കുകയായിരുന്നു. ചിറയിന്കീഴ് സ്റ്റേഷനിലുണ്ടായിരുന്ന റെയില്വേ ജീവനക്കാരനായ ഭര്ത്താവിനെ യുവതി ഫോണില് വിളിച്ച് വിവരമറിയിക്കുകയായിരുന്നു. ട്രെയിന് ചിറയിന്കീഴ് സ്റ്റേഷനിലെത്തിയപ്പോള് യുവതിയുടെ ഭര്ത്താവ് പ്രതികളോട് കാര്യം ചോദിച്ചു. ഉടനെ പ്രതികള് യുവതിയുടെ ഭര്ത്താവിനെയും മര്ദ്ദിക്കുകയായിരുന്നു. ഇവര് റെയില്വേ പൊലീസിനെ വിവരമറിയിച്ചതിനെത്തുടര്ന്ന് പൊലീസെത്തി ഇവരെ പിടികൂടുകയായിരുന്നു. പൊലീസ് സംഘത്തെയും പ്രതികള് ആക്രമിച്ചു. തിരുവനന്തപുരത്തെ സ്വകാര്യ സ്ഥാപനത്തിലെ വിദ്യാര്ത്ഥികളാണ് പ്രതികള്. ഇവര് കോഴിക്കോട്ടേക്ക് പോകുകയായിരുന്നു. English Summary : two arrested for attacking media person and husband inside train